text: 6-årige har sex på skemaet
  03 februar 2014 kl. 14.42
  Uge seks handler om sex. Og for første gang skal elever helt ned til børnehaveklassen have seksualundervisning.
  Mange børn ser porno tidligt og er utilfredse med deres egen krop. Derfor skal elever helt ned til 0. klasse nu have sex på skemaet. 
  Det mener Sex og Samfund, der i deres årlige Uge Sex-kampagne for første gang har lavet undervisningsmateriale til indskolingen. Temaet for kampagnen er grænser.
  Skoleleder på Sct. Michaels Skole i Kolding Jette Mikkelsen er glad for, at der nu kommer materiale til de yngste elever:
  -Vi synes det er et rigtig godt koncept, for det er meget vigtigt, at man starter tidligt med at tale bl.a. om følelser og krop, og det handler meget for barnet at kunne mærke sig selv
  Hun mener ikke, det er for tidligt at give børn i 0. og 1. klasse seksualundervisning:
  ?Det er vigtigt at gøre børnene opmærksomme på, at der er grænser for, hvad man som lille menneske følelelsmæssigt skal tillade. De lærer lidt om, hvordan skal jeg tackle den situation, hvis jeg nu har en storebror eller noget familie eller ven af huset, som begynder at pille lidt for meget,? siger hun til TV SYD.
  Se mere om, hvad eleverne i 1. klasse selv mener om, at der står sex på skemaet.
   - Se Sex og Samfunds video til indskolingen.
   - Læs mere om Sex og Samfunds kampagne her
  